कुछ लोग अपनी असफलता के लिये बहाने खोजते हैं, तो कुछ हालात के आगे अपने को लाचार बता देते हैं, वहीं कुछ ऐसे लोग भी होते हैं जो अपनी असफलता का ठीकरा हादसों के सिर मढ़ देते हैं। बावजूद इसके एक दूसरे तरह के भी लोग होते हैं जो मुश्किल हालात और हादसों के बावजूद अपनी मंजिल तय करना जानते हैं। अहमदाबाद (Ahmedabad) में रहने वाले 28 साल के रितेश शर्मा (Ritesh Sharma) ऐसे ही इंसान हैं जो कभी म्जूजिकल इंस्ट्रूमेंट (musical instrument) का कारोबार करते थे लेकिन आज वो अपना कारोबार छोड़ शहर के बिगड़ते पर्यावरण, गरीब बच्चों की शिक्षा (education of poor children) और दूसरे सामाजिक काम (other social works) कर रहे हैं। इसके लिये उन्होने ‘हे हाय’ (Hey Hi) नाम से एक संगठन (NGO) भी बनाया है। अंग्रेजी में Highly Energize Youth Helping Indians नाम है। इस संगठन (NGO) के साथ सैकड़ों लोग जुड़ चुके हैं। इस संगठन की खास बात ये है कि ये कई तरह के सार्वजनिक काम करता है और उनको पूरा करने के लिये ये संगठन (NGO) कहीं से भी किसी तरह की कोई सरकारी मदद नहीं लेता।
सड़क के गड्ढे भरने हों, गरीब बच्चों को पढ़ाने का काम करना हो, रक्तदान शिविर (blood donation camp) लगाना हो, कहीं से कचरा उठाना हो, खाली जगहों पर पेड़ पौधे लगाने हों ऐसे ही ना जाने कितने काम अहमदाबाद का ‘हे हाय’ (Hey Hi) नाम का ये संगठन (NGO) करता है। रितेश ने इंडिया मंत्र (India Mantra) को बताया कि
करीब दो साल पहले मैंने सोचा कि हम सार्वजनिक कामों के लिये केवल सरकार को जिम्मेदार मानते हैं, लेकिन अगर छोटे-छोटे काम आज के युवा आपस में मिलकर करें तो ना सिर्फ शहर और देश की सूरत बदल जाएगी, बल्कि सरकार भी छोटी छोटी समस्याओं में उलझी नहीं रहेगी। इसी सोच को ध्यान में रखते हुए मैंने स्कूल-कॉलेज में पढ़ने वाले युवाओं के अलावा दूसरे लोगों को भी इस मुहिम के लिये तैयार किया।
इस तरह रितेश ने ‘हे हाय’ (Hey Hi) नाम से संगठन (NGO) की स्थापना की और लोगों को अपने साथ जोड़ने का काम किया। अपने इस काम को शुरू करने के पीछे रितेश इसकी एक खास वजह मानते हैं उनके मुताबिक स्कूलों में बच्चों को प्रार्थना के दौरान शपथ दिलायी जाती है कि वो अपने देश और नागरिकों की सेवा करेंगे। लेकिन बड़े होते ही ज्यादातर बच्चे ये शपथ भूल जाते हैं। ‘हे हाय’ नाम का ये संगठन (NGO) सिर्फ एक दो काम नहीं कर रहा बल्कि ये 24 तरह के अलग-अलग काम कर रहा है। कामों का निर्धारण वो समाज की जरूरतों के हिसाब से तय करते हैं। जैसे सड़कों में रहने वाले बच्चों को शिक्ष 1f40 ित करना, ब्लड डोनेशन कैम्प लगाना, जाड़ों में गर्म कपड़े बांटना, बरसात में नये पेड़ लगाना, पेड़ों से कीले निकालना, कचरा साफ करना सड़कों के गड्ढे भरना आदि।
‘हे हाय’ (Hey Hi) अहमदाबाद (Ahmedabad) में सड़कों में रहने वाले बच्चों को पढाने का काम करता है। सालों से इस काम को महेश नाम के एक टीचर कर रहे थे लेकिन उम्र ज्यादा होने के कारण वो इस काम को संभाल नहीं पा रहे थे। तब गरीब बच्चों को पढ़ाने की जिम्मेदारी ‘हे हाय’ संगठन (Hey Hi NGO) ने अपने कंधों पर ले ली। यहां पढ़ने वाले ज्यादातर बच्चे वो हैं जो भीख मांगकर गुजारा करते हैं और सड़क पर ही रहते हैं। इन बच्चों को पढ़ाने के लिए वालंटियर बेस्ड स्कूल (volunteer based school) डिजाइन किया गया है। यहां पर वालंटियर से कहा जाता है कि वो अपनी योग्यता के मुताबिक बच्चों को पढ़ाने और एक्टिविटी कराने का काम करें। ये स्कूल अहमदाबाद के वादाज (Vadaj in Ahmedabad) में रेलवे लाइन के पास एक टेंट के नीचे चल रहा है। इस समय 57 बच्चे यहां पर शिक्षा हासिल कर रहे हैं। ये बच्चे पहली क्लास से लेकर 9वीं क्लास तक की पढ़ाई कर रहे हैं। इन सभी बच्चों की उम्र 3 साल से लेकर 18 साल तक के बीच है। ‘हे हाय’ (Hey Hi) इन बच्चों को गुजरात बोर्ड (Gujarat board) के पेटर्न से पढ़ाता है। इन बच्चों से किसी प्रकार की कोई फीस नहीं ली जाती है। लेकिन अगर कोई बच्चा बीच में स्कूल छोड़कर जाता है तो उनके माता-पिता को 7 हजार रुपये फीस भरनी होती है जो कि एक बच्चे का साल भर का खर्चा है। इस तरह फीस लेने का सिर्फ एक ही मकसद है कि बच्चे स्कूल छोड़कर न जाये।
ये स्कूल सुबह 7 बजे से रात के 8 बजे तक लगता है। दिन के 3 बजे तक यहां पर पढ़ाई होती है, उसके बाद बच्चों को उनकी रूचि के अनुसार एक्टिविटी कराई जाती हैं। जिसमें खेल, ऑर्ट एंड क्रॉफ्ट, सिंगिंग, डासिंग, एक्टिंग, इस्ट्रूमेंट बजाना सीखाया जाता है। बच्चों को ये सब सिखाने के लिए वालंटियर के अलावा प्रोफेशनल लोग भी यहां आते हैं। ये संगठन बच्चों को सुबह और दिन के खाने के अलावा कपड़े, और किताबें उपलब्ध कराता है। 13 घंटे तक बच्चों को इस तरह व्यस्त रखने के बारे में रितेश का कहना है कि
अगर इन बच्चों को स्कूल के बाद दिन के 3 बजे ही छुट्टी दे दी जायेगी तो ये जाकर सड़क पर फिर से भीख मांगने लगेंगे। इस कारण हम इन्हें इतनी एक्टिविटी कराते हैं कि ये थक जायें और घर जाकर सो जायें।
यहां पर पढ़ने वाले बच्चों के साथ कोई भेदभाव नहीं किया जाता। यही वजह है कि इन बच्चों को जो खाना दिया जाता है वही खाना स्कूल स्टॉफ और वालंटियर भी खाते हैं। पिछले दो ढ़ाई सालों में इन बच्चों में काफी सकारात्मक बदलाव देखने को मिला है। पहले ये बच्चे सफाई से नहीं रहते थे लेकिन आज वही बच्चे ना सिर्फ साफ सुथरे रहते हैं बल्कि अब ये उठने, बैठने और खाना खाने तक के तरीकों से अच्छी तरह वाकिफ हैं। इनके स्कूल में बच्चों के लिए 4 कम्प्यूटर, म्यूजिकल इंस्ट्रूमेंट, कूलर जैसी कई सुविधाएं मौजूद हैं और इन्हें पढाने के लिए 2 टीचरों की भी नियुक्ति की गई है। ‘हे हाय’ संगठन (Hey Hi NGO) का मकसद बच्चों को सिर्फ शिक्षित करना ही नहीं है बल्कि उनका मकसद बच्चे को उसकी पसंद और रूचि के हिसाब से विकास करना है। संगठन का मानना है कि इन बच्चों पर शिक्षा को थोपने की बजाय उनको शिक्षित करना ज्यादा जरूरी है, क्योंकि आज के जमाने में करियर बनाने के लि 1f40 पढ़ाई के साथ साथ दूसरे भी कई विकल्प हैं। इसका जीता जागता उदाहरण खेल की दुनिया से आने वाले खिलाड़ी हैं जिनकी शैक्षिक योग्यता कोई खास नहीं थी। लेकिन खेल की बदौलत उन्होने बड़ा मुकाम हासिल किया है। इनमें सचिन तेदुंलकर और वीरेन्द्र सहवाग प्रमुख हैं।
हे हाय (Hey Hi) संगठन में 13 लोगों की एक कोर टीम है इसके अलावा देशभर में 700 से ज्यादा वालंटियर भी इनके काम के साथ जुड़ चुके हैं। इस समय ये संगठन अहमदाबाद के अलावा दिल्ली (Delhi), चंडीगढ (Chandigarh), बेंगलुरु (Bengaluru), कोलकाता (Kolkata), आसनसोल (Asansol), राजकोट (Rajkot) और बडौदा (Baroda) में कई तरह के काम कर रहा है। अपनी फंडिग के बारे में रितेश का कहना है कि ‘हे हाय’ (Hey Hi) किसी भी प्रकार की सरकारी और गैर सरकारी मदद नहीं लेता है। ‘हे हाय’ (Hey Hi) क्राउड फंडिग के जरिये पैसा जुटाता है। इसके लिए ये म्यूजिक कंसर्ट का आयोजन करते हैं, जिसमें वो लोगों से अपील करते हैं कि जो लोग महंगे कंसर्ट में जाते हैं वो उनके कंसर्ट में भी आयें और जो अपने मन मुताबिक पैसा दान दें। ये संगठन समय समय पर पेंटिंग प्रदर्शनी का भी आयोजन करता है। जो पेंटिंग बिक जाती है उसकी लागत पेंटर को दी जाती है और बचे हुए पैसे का इस्तेमाल ‘हे हाय’ संगठन (Hey Hi NGO) के कामों में लगाया जाता है। रितेश का कहना है कि
हम लोगों से कहते हैं कि वो अपने घर से निकलकर स्कूल, कॉलेज या ऑफिस कहीं भी जायें और उस रास्ते में एक पेड़ लगायें। जिसके बाद हर रोज एक बोतल पानी भरकर अपने साथ ले जायें और उस पौधे को पानी दें। इस तरह ना सिर्फ शहर हरा भरा हो जायेगा बल्कि ग्लोबल वार्मिंग की समस्या भी सुलझ जायेगी।
‘हे हाय’ संगठन (Hey Hi NGO) भले ही अहमदाबाद में ज्यादा सक्रिय हो लेकिन धीरे-धीरे अब युवाओं की मदद से दूसरे शहरों में भी अपनी जड़े जमा रहा है। इस तरह युवाओं को ना सिर्फ अपनी जिम्मेदारी का अहसास हो रहा है बल्कि शहर में भी बदलाव लाने की ये एक अच्छी कोशिश है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva